अजमेर से खबर थी. अजमेरशरीफ आध्यात्मिक संस्था के प्रमुख का बयान. अजमेरशरीफ दरगाह के दीवान जैनुल आबेदीन अली खां ने कहा कि पाकिस्तान के प्रधानमंत्री की अजमेरशरीफ यात्रा में स्वागत नहीं करूंगा. मेरा विरोध इसलिए है कि पाकिस्तानी सेना के लोगों ने नियंत्रण रेखा (लाइन ऑफ कंट्रोल) पर भारतीय सैनिकों की गरदन काटी और उनकी हत्या की. इस घटना ने हम भारतीयों को आहत किया है. पर पाकिस्तान सरकार हमारी संवेदनाओं को समझ नहीं रही है. अवसर था, पाकिस्तान के प्रधानमंत्री रजा परवेज अशरफ का अजमेरशरीफ आगमन.